Константин Балмонт
Жена или дете, играещо си с мен…

Превод от руски: Андрей Андреев, 1993

chitanka.info

Жена или дете, играещо си с мен

със ласкави очи или с целувка млада,

да те презирам аз е нужно всеки ден,

а те обичам аз, вълнувам се и страдам!

Към тебе се стремя, прощавам от любов,

и с теб живея аз и изтерзан, и страстен,

за всеки твой каприз на всичко съм готов,

ти всичко ми вземи — за погледа прекрасен,

за думите измамни, но като ведър звън,

за сладката ми скръб от бурните мъчения!

От звуци си море, с лъчи и странен сън,

приятел, вечен враг! Зъл дух и нежен гений!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.